CELEX: 32008D0556
Language: lv
Date: 2008-06-25 00:00:00
Title: 2008/556/EK: Komisijas Lēmums ( 2008. gada 25. jūnijs ) par Kopienas finansiālo ieguldījumu ārkārtas pasākumiem putnu gripas apkarošanai Portugālē 2007. gadā (izziņots ar dokumenta numuru K(2008) 2978)

9.7.2008   
            
            
               LV
            
            
               Eiropas Savienības Oficiālais Vēstnesis
            
            
               L 180/13
            
         
      KOMISIJAS LĒMUMS
   
   (2008. gada 25. jūnijs)
   par Kopienas finansiālo ieguldījumu ārkārtas pasākumiem putnu gripas apkarošanai Portugālē 2007. gadā
   (izziņots ar dokumenta numuru K(2008) 2978)
   (Autentisks ir tikai teksts portugāļu valodā)
   (2008/556/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1) un jo īpaši tā 3. panta 3. punktu un 3.a panta 1. punktu,
   tā kā:
   
               (1)
            
            
               Lēmumā 90/424/EEK ir noteiktas procedūras, kas reglamentē Kopienas finansiālo ieguldījumu īpašiem veterināriem pasākumiem, tostarp ārkārtas pasākumiem. Saskaņā ar minētā lēmuma 3.a pantu dalībvalstis var saņemt Kopienas finansiālo ieguldījumu par izmaksām saistībā ar konkrētiem pasākumiem putnu gripas izskaušanai.
            
         
               (2)
            
            
               Lēmuma 90/424/EEK 3.a panta 3. punktā paredzēti noteikumi par dalībvalstu izmaksu procentuālo daļu, ko var segt ar Kopienas finansiālo ieguldījumu.
            
         
               (3)
            
            
               Uz putnu gripu vairs neattiecas Komisijas 2005. gada 28. februāra Regula (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (2), pēc Lēmuma 90/424/EEK grozījumiem, kas izdarīti ar Padomes Lēmumu 2006/53/EK (3). Tādēļ šajā lēmumā skaidri jānosaka, ka Kopienas finansiālo ieguldījumu Portugālei piešķir ar nosacījumu, ka ir ievēroti konkrēti noteikumi, kas izklāstīti minētajā regulā.
            
         
               (4)
            
            
               Portugālē 2007. gadā ir konstatēti putnu gripas uzliesmojumi. Šī slimība nopietni apdraud Kopienas ganāmpulkus. Minēto uzliesmojumu apkarošanai Portugāle veica pasākumus atbilstīgi Lēmuma 90/424/EEK 3.a panta 2. punktam.
            
         
               (5)
            
            
               Portugāle ir pilnībā izpildījusi Lēmuma 90/424/EEK 3. panta 3. punktā un 3.a panta 2. punktā, un Regulas (EK) Nr. 349/2005 6. pantā paredzētos tehniskos un administratīvos pienākumus.
            
         
               (6)
            
            
               Portugāle 2007. gada 7. novembrī iesniedza Komisijai informāciju par izmaksām un ir turpinājusi sniegt visu vajadzīgo informāciju par kompensāciju izmaksām un darbības izdevumiem.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Kopienas finansiālais ieguldījums
   1.   Portugālei var piešķirt Kopienas finansiālo atbalstu par tām izmaksām, kas minētajai dalībvalstij radušās, veicot Lēmuma 90/424/EEK 3.a panta 2. punktā paredzētos pasākumus putnu gripas apkarošanai 2007. gadā.
   2.   Šajā lēmumā Regulas (EK) Nr. 349/2005 2. līdz 5. pantu, 7. pantu, 9. panta 2., 3. un 4. punktu un 10. pantu piemēro mutatis mutandis.
   2. pants
   Adresāts
   Lēmums ir adresēts Portugāles Republikai.
   
      Briselē, 2008. gada 25. jūnijā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 224, 18.8.1990., 19. lpp. Lēmumā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      (2)  OV L 55, 1.3.2005., 12. lpp.
   
      (3)  OV L 29, 2.2.2006., 37. lpp.